Ανάλυση και διαχείριση πυρκαγιών κόμης σε δάση Xαλεπίου πεύκης
Creators: name: Μητσόπουλος, Ιωάννης Δ.
Publisher: name: Aristotle University of Thessaloniki
Year: 2005
Subjects: Πυρκαγιές κόμης
Χαλέπιος πεύκη
Crown fires
Aleppo pine

description: Σκοπός της εργασίας είναι να αναλυθούν οι πυρικές παράμετροι που συνεπιδρούν στο φαινόμενο των πυρκαγιών κόμης σε δάση χαλεπίου πεύκης στην Ελλάδα. ∆ημιουργήθηκαν μοντέλα παλινδρόμησης με ανεξάρτητη μεταβλητή τη στηθιαία διάμετρο για την εκτίμηση του φορτίου της εναέριας καύσιμης ύλης ανά κατηγορία διαμέτρου, σε άτομα χαλεπίου πεύκης στη Βόρεια Εύβοια. Το αλλομετρικό μοντέλο, y=axb, που χρησιμοποιείται ευρέως σε σπουδές βιομάζας, έδωσε την καλύτερη προσαρμογή για όλες τις κατηγορίες διαμέτρου εκτός από την κατηγορία &gt;7.5 cm. Οι τιμές του R2adj κυμάνθηκαν από 0.82 έως 0.88 και τα τυπικά σφάλματα εκτίμησης ήταν στατιστικά αμελητέα. Τα μοντέλα αυτά μπορούν να χρησιμοποιηθούν για την εκτίμηση του διαθέσιμου φορτίου της εναέριας καύσιμης ύλης σε συστάδες χαλεπίου πεύκης στην Ελλάδα. Σαράντα άτομα χαλεπίου πεύκης ομαδοποιήθηκαν σε τρεις ομάδες σύμφωνα με το διαθέσιμο φορτίο εναέριας καύσιμης ύλης, εφαρμόζοντας πολυμεταβλητές στατιστικές μεθόδους (ανάλυση σε συστάδες, διαχωριστική ανάλυση) σε σχέση με κοινά δενδρομετρικά χαρακτηριστικά (στηθιαία διάμετρος, ύψος δένδρου, μήκος κόμης, πλάτος κόμης). Πλήρης απογραφή των παραμέτρων των συστάδων και των χαρακτηριστικών της εναέριας καύσιμης ύλης που επηρεάζουν την έναρξη και τη διάδοση πυρκαγιών κόμης, διενεργήθηκε σε αντιπροσωπευτικές συστάδες χαλεπίου πεύκης στη Κασσάνδρα Χαλκιδικής. Εκτιμήθηκε η κάθετη κατανομή του φορτίου της διαθέσιμης εναέριας καύσιμης ύλης καθώς και το ύψος έναρξης και το πορώδες της εναέριας καύσιμης ύλης απεικονίζονται γραφικά. Τα δάση χαλεπίου πεύκης χαρακτηρίζονται από χαμηλό ύψος έναρξης της εναέριας καύσιμης ύλης, ενώ το διαθέσιμο φορτίο και το πορώδες κυμαίνεται σε τιμές παρόμοιες με άλλα κωνοφόρα είδη. Τα παραπάνω χαρακτηριστικά της εναέριας καύσιμης ύλης μπορούν να χρησιμεύσουν ως εισαγωγικά στοιχεία σε μοντέλα προσομοίωσης πυρκαγιών κόμης. Έγινε προσομοίωση της συμπεριφοράς των πυρκαγιών κόμης (πιθανότητα έναρξης πυρκαγιών κόμης, τύπος πυρκαγιάς, ταχύτητα διάδοσης πυρκαγιάς κόμης, θερμική ένταση και μήκος φλόγας πυρκαγιάς κόμης) σε δάση χαλεπίου πεύκης με διαφορετικούς τύπους υπορόφου βλάστησης και κάτω από διαφορετικές μετεωρολογικές συνθήκες, με τα πλέον πρόσφατα και δοκιμασμένα παγκοσμίως μοντέλα πρόβλεψης πυρκαγιών κόμης. Παρατηρήθηκε μεγάλο εύρος συμπεριφοράς πυρκαγιών κόμης. Η μετάδοση από την επιφάνεια του εδάφους στην κόμη είναι συχνό φαινόμενο, ενώ παθητικές και ενεργητικές πυρκαγιές κόμης παρατηρούνται συχνά σε ανομήλικες και ομήλικες συστάδες, αντίστοιχα. Η πρόγνωση των πυρικών παραμέτρων των πυρκαγιών κόμης σε δάση χαλεπίου πεύκης βοηθάει στη λήψη ορθολογικών μέτρων τόσο για την επιτυχή πρόληψη όσο και την αποτελεσματική καταστολή των πυρκαγιών κατά τη διάρκεια του αντιπυρικού αγώνα. Παρουσιάζονται νομογραφήματα για τον υπολογισμό των πυρικών παραμέτρων των πυρκαγιών κόμης (πιθανότητα έναρξης πυρκαγιών κόμης, ταχύτητα διάδοσης ενεργητικής πυρκαγιάς κόμης, θερμική ένταση και μήκος φλόγας πυρκαγιάς κόμης) σε δάση χαλεπίου πεύκης. Για τη δημιουργία των νομογραφημάτων χρησιμοποιήθηκαν ως εισαγωγικά στοιχεία τα μετρηθέντα χαρακτηριστικά της εναέριας και επιφανειακής καύσιμης ύλης σε δάση χαλεπίου πεύκης για ένα μεγάλο εύρος διακύμανσης των μετεωρολογικών παραμέτρων. Τα αποτελέσματα κρίνονται ως ρεαλιστικά. Η χρήση των νομογραφημάτων στη δασική πράξη μπορεί να συνεισφέρει στην ακριβή πρόγνωση της συμπεριφοράς των δασικών πυρκαγιών κόμης στο πεδίο. Έγινε προσομοίωση των πυρικών παραμέτρων πυρκαγιών κόμης σε συστάδες με διαφορετικούς χειρισμούς της καύσιμης ύλης, για ακραίες και τυπικές υγρασίες καύσιμης ύλης σε συστάδες χαλεπίου πεύκης. Για κάθε διαφορετικό χειρισμό προσαρμόστηκαν ανάλογα τα χαρακτηριστικά της επιφανειακής (συνολικό φορτίο, φορτίο ανά κατηγορία διαμέτρου, ύψος) και εναέριας (διαθέσιμο φορτίο της εναέριας καύσιμης ύλης, ύψος της εναέριας καύσιμης ύλης και πορώδες της συστάδας) καύσιμης ύλης. Για τυπικές συνθήκες, ο συνδυασμός αραιώσεων με τη διενέργεια ελεγχόμενης βόσκησης ή προδιαγεγραένης καύσης και ταυτόχρονη απομάκρυνση των υπολειάτων των υλοτομιών, μπορεί να αποτρέψει τη μετάδοση της πυρκαγιάς από την επιφάνεια στην κόμη. Οι χειρισμοί της καύσιμης ύλης κρίνονται ως απαραίτητοι για μια ολοκληρωμένη διαχείριση των δασών χαλεπίου πεύκης
description: The main objective of this study was to investigate the pyric environment that influences the crown fire initiation and spreal in Aleppo pine forests in Greece. Regression equations that prelict the canopy fuel local were developed for aleppo pine. The R(2) valuer were between o.82 and 0.88 and SEE were small. Forty Aleppo pine trees were classified into groups accordinly to their expected available canopy fuel characteristics that influence the initiation and spreal of crown fires war conducted in representative Aleppo pine standar. Crown fire behavior was simulated and nomographs were created of crown fires burning in Aleppo pine stands. Fuel treatments that affect crown fire behavior were simulated under normal and extrene fuel moisture conditions. Fuel treatment must be incorporated in the forest management plan of Aleppo pine forests in Greece